สรุปบทความเรื่อง รก ให้หน่อย
รก Placenta รก เป็นอวัยวะมีเฉพาะช่วงตั้งครรภ์ โดยเป็นอวัยวะที่เป็นตัวเชื่อมต่อระหว่างทารกในครรภ์ จากทางสายสะดือ กับมารดา จากที่รกเกาะอยู่กับเยื่อบุมดลูก รกมีรูปร่างค่อนข้างกลม มีขนาดเส้นผ่าศูนย์กลางประมาณ 22 เซนติเมตร หนาประมาณ 2-2.5 เซนติเมตร และหนักประ มาณ 500 กรัม ทั้งนี้ ร่างกายเริ่มสร้างรก ตั้งแต่ไข่ที่ผสมพันธุ์แล้ว เริ่มฝังตัวในเยื่อบุมดลูก และรกจะฝังตัวได้เรียบร้อยเมื่ออายุครรภ์ได้ประมาณ 12-13 สัปดาห์ ซึ่งรกจะมีการเจริญเปลี่ยน แปลงตลอดระยะเวลาของการตั้งครรภ์ หน้าที่ของรก คือ เป็นทางผ่านของอาหาร ออกซิเจน และสารภูมิคุ้มกันต้านทานโรคต่างๆจากแม่สู่ทารก และเป็นทางผ่านของของเสียจากทารกสู่แม่ เพื่อแม่จะได้กำจัดออกทางอวัยวะต่างๆ ที่มีหน้า ที่กำจัดของเสียของแม่ เช่น ไต และตับ นอกจากนั้นเซลล์ของรกยังสร้างฮอร์โมนต่างๆ เพื่อการตั้งครรภ์และการสร้างน้ำนม เช่น ฮอร์โมนกระตุ้นการเจริญเติบโตของเต้านมต่อมน้ำนม Human placental lactogen ฮอร์โมนเพื่อการเจริญเติบโตของรกเอง และเพื่อการเจริญเติบโตของมดลูกเพื่อการตั้งครรภ์ Human chorionic gonadotropinhCG เป็นฮอร์โมนที่ใช้ตรวจจากปัสสาวะและเลือดเพื่อช่วยวินิจฉัยการตั้งครรภ์ และฮอร์โมนลดการบีบตัวของมดลูก Progesterone ที่ช่วยลดโอกาสเกิดการแท้งและการคลอดก่อนกำหนด โรคที่เกิดจากความผิดปกติของรก เช่น ภาวะรกเสื่อม ภาวะรกเกาะต่ำ และภาวะรกลอกตัวก่อนกำหนด แต่ที่พบได้น้อยมาก คือ เนื้องอกของรก
รก เป็นอวัยวะที่เป็นตัวเชื่อมต่อระหว่างทารกในครรภ์ จากทางสายสะดือ กับมารดา เกาะอยู่กับเยื่อบุมดลูก ผ่าศูนย์กลางประมาณ 22 เซนติเมตร หนาประมาณ 2-2.5 เซนติเมตร และหนักประ มาณ 500 กรัม รกจะฝังตัวได้เรียบร้อยเมื่ออายุครรภ์ได้ประมาณ 12-13 สัปดาห์และเปลี่ยนแปลงตลอดระยะเวลาของการตั้งครรภ์ มีหน้าที่เป็นทางผ่านของอาหาร ออกซิเจน และสารภูมิคุ้มกันต้านทานโรคต่างๆจากแม่สู่ทารกและเป็นทางผ่านของของเสียจากทารกสู่แม่  โรคที่เกิดจากความผิดปกติของรก เช่น ภาวะรกเสื่อม ภาวะรกเกาะต่ำ และภาวะรกลอกตัวก่อนกำหนด แต่ที่พบได้น้อยมาก คือ เนื้องอกของรก
9.สูติศาสตร์ (สูติศาสตร์) - Obstetrics,23.Anatomy